Songs – TCN\nEsther Dawt Chin Sung Nih ‘I Miss Home Where Belong My Heart’ A Cover Mi Hi Rak Ngai Ve, A Thiam Khawh Ning Cu Na Lau Lai-Video\nDecember 10, 2018 Today\nAtu lio kan Lai Singer kan i ngeih mi hna lak ah Muidawt le hlasak thiam asi mi Esther Dawt Chin Sung nih Mirang hla a cover mi hi rak ngai ve hmanh a thiam khawh ning cu na lau ko lai. A tu lio kan lai hlasak thiam pawl nih an i theih ngaingai ve cang mi cu Mirang hla cover hi asi. Aruang cu kan lai hla nih an sak ding mi a deih ti hna lo bia asi ko ti cu chim hau lo in theih khawh…\nHOME, SongsLeave a comment\nMai Ngun Tha Sung Christmas Hlathar ‘A Chuak Cang’\nDecember 6, 2018 Today\nMai Ngun THa Sung nih Christmas hlathar asak mi hla hi rak ngai cio ve ding le thazang rak pe cio ding in kan sawm hna. Aruang cu Mai Ngun Tha Sung hi ngakchia te lawng asi ve rih caah hin mipi le nih bia tak tein thazang kan pek le kan dirkamh hi a herh. Atu ning te in a than lengmang asi ko asi ah cun tuhnu kum khat ah cun mi lar pakhat ah ai chuak kho ding asi. A tuzong ah mi theih hi a tong…\nBawi Thiang Bik Nih Ka Rawl Thaw Bik Timi Asak Mi Hla In Thazaang La Ti Hna Usih- Lyrics\nDecember 1, 2018 Today\nAtulio Gospel singer kan ngaih mi Tlangval Bawi Thiang Bik nih Pathian thangthat hlasaknak Live Show an tuah mi ah ‘Ka Rawk Thaw Bik’ ti mi hla asak mi hi rak ngai cio ve hmanh uh a thiam kho taktak. Mah hi hla hi a thing deuh ngai ko cang nain mitampi nih mah cu tluk in cun an ngai theng lai lo dah ti zong ka zumh. Cun, mah hi hla a phuah tu hi Rev. Tum Peng asi. Atanglei ah hin a hla lyrics in kan van langhter…\nNoami Par Tha Sung Nih Pathian Hlathar Asak mi ‘Kan thangthat’\nAtulio kan lai miphun chungah Gospel singer tampi an um ko hna asinain Pathian mihman taktak asi mi hi an tlawm te, mah cu chungah cun Pathian nih a hman bak tiah mitampi nih an chim cio mi le a mah hrimhrim zong Pathian aduh taktak mi hlasak thiam Noami Par Tha Sung nih Pathian hlathar ai tuah than mi ‘Kan Thangthat’ ti mi hla thar cu Lal Tlan nih a facebook timeline a rak chiah. Noami hi Kan lai nu gospel singer ah cun mipi nih an uar bik…\nBawi Thiang Bik & Naomi Par Ṭha Sung Nih Christmas Hlathar ‘ Siangpahrang Jesuh’ Ti Mi Hlathar\nAtulio kan laipa Gospel singer kan i ngeih mi Bawi Thiang Bik le hlasak thiam Naomi Par Tha Sung hna nih Christmas hla thar “Siangpahrang Jesuh” timi hla thar in thazaang rak la ti ding in kan in sawm hna. Mah hi hla hi Nizan ah Luaite Tristar nih a youtube ah a rak chiah thar mi te asi. An thiam taktak, an aw rau nih le a tha, an mui zong an I dawh, cun nuva si hna sehlaw cu an i tlak ngaingai hnga. An pahnih hin Pathian…\nBil Sung Hla “Na Bia Ka Khat” Timi Cu Jenny Dawt Hlei Hniang Nih A Cover, Zeika Zawn Te Ah Hin Dah An I Dan?\nNovember 27, 2018 Today\nKan lai nu lak ah hlasak thiam taktak mi asi mi Pi Bik Sung nih a rak sak tawn mi ‘na bia ka khat’ ti hla cu Jenny Dawt Hlei Hniang nih a van cover ve cang. Jenny Dawt Hlei Hniang zong hi a rak thiam in a aw a tha ngaingai ve ko. A hla sak aw nih le ngaih a nuam ngaingia ve ko nain, Bil Sung nih a sak mi he van ngaih chunh tik ah cun tlawmpal ngaih a har deuh vak. Azei dang ah si…\nHlasak Thiam Van Hlei Sung Nih Concert For CNF Ah Sak Mi Hla Thar\nAtulio Mino hlasak thiam Van Hlei Sung hi cu uar a rak um bak ko, A aw nih le a tha, a purua nih le ai tlak tuk, a muisam zong ah mi za pakhat asi ve ko. Tutan Concert For CNF ti mi tlangtar in Concert an tuah nak ah Nungak Van Hlei Sung cu a rock chih len ve ko. Ahla satu le thape tu hna zong an lam dih hna. An I Nuam ngaingai hna. Mah caah cun an video thlak mi zong hi tha tein zoh…\n“Thadi Zaangba Mi Hna Bawmtu Bawipa” Cover By Van Hlei Sung\nNovember 26, 2018 Today\nHlasak thiam Cerhliang nih a rak sak mi hla “Thadi Zaangba mi hna Bawmtu Bawipa” ti mi hla cu Nungak Van Hlei Sung nih a van cover mi hla hi rak ngai cio ding in kan sawm hna. Original Cer Hliang nak hman in a thiam deuh in ka thei. A thiam bak ve ko. Nungak Van Hlei Sung hi mino te ah cun Hlasak a thiam ngaingai ve mi nusal tha pakhat asi. Atanglei hi Ahla bia an si hna. “Thadi Zaangba Mi Hna Bawmtu Bawipa” Cover By Van…\nNilen Parmawi: Ram Hla Ah Ka Uar Bik Mi ‘Kan Kil Ven Lai”, A Thiam Taktak-Video\nNovember 23, 2018 Today\nNilen Par Mawi nih Myanmar Idol I a rak I tel hlan ah Ni Hlei Sung le Sung Tin Par nih an rak sak mi ram hla “kan kil ven lai” ti mi hla cu cover in a rak sak ve cang. Nilen hi Myanmar Idol I ai tel hlan hrimhrim ah hin hlasak a rak thiam kho taktak ve. Myanmar Idol i ai tel hnu le ai tel hlan hi zeitluk indah aid an ti mi hi rak ngai ve hmanh uh. Nilen cu a tu hi Malaysia ah…\nSarah Van Tin Hnem: Pathian Hla Thar “A Sunglawi Tuk Thawngtha Bia”\nNovember 21, 2018 Today\nSarah Van Tin Hnem nih Pathian Hla thar asak mi “A Sunglawi Tuk Thawngtha Bia”tiah a sak mi hla hmang in thangzang rak la ti ding in kan sawm hna. Atanglei ah kan van langhter mi ca hi a hlabia an asi. Leicung i mifim pawl nih ca phun kip in an tial i minung nunnak a thleng kho tu ca um lo Jesuh khrih khamhnak thawngtha lawng nih minung nunnak a thlen ter khawh khrih thawngtha bia a cotu kan si. Cho: Asunglawi tuk thawngthabia kan nih caah, mi…


Aung San Suu Kyi Nih Covid-19 Kongah Ram Mizapi Sinah Thawngthanhnak A Tuah. – Zion Tlang Media\nAung San Suu Kyi Nih Covid-19 Kongah Ram Mizapi Sinah Thawngthanhnak A Tuah.\nApril 20, 2020 admin Kawlram Thawng\nAung San Suu Kyi nih ram mipi theih in thawng theihternak a tuah, tu lio Covid-19 zawtnak kong he pehtlai in Online biaruahnak an tuahmi ah ram mipi sin ah pumpak cio kan ngandamnak caah ralring tein um cio ding in a chim, mah damlonak kong he pehtlai in Ngandamnak zung sin ah theihternak ka tuah hna lai. Ramthen kip ah a chambaumi thlopbulnak thilri le Si a si khawhchung in phawtzamh kan zuam lai tiah a langter. Tu lio zawtnak hi zawtnak thar a si caah damhnak Si zong a um rih lo. a biapi bikmi cu kanmah tein kan ngandamnak caah ralrin kan herh. “Cozah nih a si khawh chung in ram mipi caah kan i zuam lai. Tlamtling tein kan tuah lai tinak a si lo. Ram rum bik hmanh nih an tuah khawh lo mi a si.” tiah a chim.\nICJ i Aung San Suu Kyi Biachimmi Dihlak: December 11 i ICJ, Netherlands hmaika i a ni hnihnak a vung chuah lio. Mr President le Court memebers vialte hna nan cungah kai lawm. Myanmar aiawhtu le Union Minister of Foreign Affairs dirhmun in nan hmaika ka hung chuah hi kai lunghmuihpi ngaingai. Myanmar ram bantukin chawva lei in a derthawndeuh ngaimi ram caah cun hi nan World Court hi vawleicung pumpi biaceihnak kongah kan i dornak nganpi a si. Hi Court pi nih hin international law phung zulh in siseh, cun a dangdang hnatlaknak tuahmi tete hna phung zulh in biachahnak nan tuahnak lai ka duh. Cucu Lungtlinnak a Tuahtu UN zung zong nih a duhmi te a si.\nNihin kan tonmi kongah hin, 1948 Genocide Convention phung le lam zul dingin Court sinah nawlnak tuah a si cang. Cu phung cu i tu kan chan i kan i hman chuahmah lio mi lungtlinnak phung tampi lakah pakhat ai tel ve mi kha a si ko. 1948 Genocide Convention phung le lam hun i hman i a biapi ngaingai mi a si. Europe ah a ummi Judah mi minung million 6 thah le nawn an si hnu ah hi Genocide Convention phung le lam hi tuah hramthok a si. Ka ram (Myanmar) zong nih hin 1949 December 30 bakah lungtlinpinak minsen kan rak thlut colh ve kha nan hngalh cio ko lai dah. Cu hnu ah 1956 March 14 ah khan namhneh thannak kan rak tuah bal. Rwanda ah khua a sami Tutsis miphun lakah then 70 tluk hrawng hi thah dih an rak si ruangah Genocide an tuah a si ko, tiah International Criminal Tribunal for Rwanda nih biachahnak an rak tuah bal. Asinain, 1999 lio ah Yugosolavia i Kosovo ah khua a sami minung 1 million hrawng an umnak chuh le thawldawi an si lio belte ah khan cun Genocide tuah a si lo, tiah biachah a rak si. Cun 1995 lio i Croatia ram in Serb miphun pawl thawl le dawi an rak si zongah khan Genocide ah nan pompiak lem hna lo khah.\nA cunglei tuanbia pahnih kongah, minung thah le nawn ngaingai a um lo caah, hihi cu Genocide ah kan pom kho lai lo, tiah bia nan rak chah. Ngaihchia a si mi cu, Gambia pawl nih hin Myanmar ram chung Rakhine State ah a cangmi thilsining hi ningcanglo piin a sining an tawn i, cucu Court ah an rak chuahpi. A biapibik a si mi cu, hi Court nih hin ning le cang tein le dikfeltein Rakhine vawlei ah vung kal in thilsining dothlatnak nan tuah awk a si. Rakhine i thilsining hi a hnoksak ngai i, fian a fawi mi a si lo. Asinain, kan dihlak caah ngaihchia a si mi pakhat cu a um ve taktak ko e: 2016-2017 lio i umnak hmunhma chuahtak in zaam le thuh lawng a rianmi, Cox’s Bazar ah buk sual in khua a sami, sualnak ngeilo mipi hna hi cu zaangfak an si ngaingai ko.\nMr President le Court upa pawl hna, Rakhine State i buaibainak hi kumzabu tampi tein khan ai thok cang i, kan hnung kum tein khan a hung linsa khun ceu khi a si. A tu bak ah hin, ramchung in hriamtlai pawl heh tiah an i kap cuahmah ko – AA (Buddhists an si i minung 5,000 an si) le Myanmar Defence Services. Nizan i biachimtu nih hin hi kong hi a pelte zong an chim sual lo. AA nih hin Rakhine State caah independence asiloah mahte uknak cozah an kan hal. Asiloah khahlan Arakan Pennak kha dirh than an i tim. Cu cawlcanghnak nih cun Rakhine ram ah buainak fakpiin a chuahter. Cu ti kahdohnak an tuahnak hmun pawl ah cun curfew hei ti bantuk an tuah i, mipi khuasaknak hnahnawh an pek ngaingai cang.\n2016 October 9 ah khan ARSA (Arakan Rohingya Salvation Army) 400 hrawng nih Maungdaw le Rathedaung pengkulh chungah a ummi Police sakhaan cu tu le tu an kah hna. Cucu Bangladesh ramri a si. Kanmah kahmi a si, tiah ARSA nih an chim. Police 100 lenglo an thi, cun mipi tampi an tlau. Meithal zuun 68 hrawng a tlau, zenthong 10,000 lenglo a tlau. Cu ARSA le MDS karlak kahdohnak cu 2017 tiang a hun i peh. Gambia nih an tialmi capar chung zongah hi kong hi tlawmte cu an telh ve ko.\n2016 October 9 i kahdohnak an tuah hnu in cun, Rakhine in thlanglei ah a ummi Maungdaw, Ruthidaung le Rathedaung ah ARSA hi a thazaang a hung thawng chin lengmang cang. Khuakiangkap mi pawl cu an hrocer hna, kuuli an phurhter hna, an thawngpang a chintu paoh cu an thah duahmah hna. International Crisis Group nih an chim ningah cun, ARSA pawl hi Afghan le Pakistan i tapung pawl sinin hriamnaam le raltuk cawnnak bomhnak an hmu, ti a si. 2017 August 25 zingka te ah ARSA nih cun police sakhaan le khuate fonh in hmun 30 hrawngah kahdohnak an tuah. Hi kahdohnak a tam u hi cu Maungdaw hmunrawn lei ah a si i, tlaangtluan nih a kulh pinah, nitlak lei zawn in khin Bangladesh hei ai cangmi hmun a si. An i tinhbik mi cu Maungdaw pengkulh hi a ningpi in laak an i tim.\nMaungdaw a tuanbia hun chimmi kong hi Court nih hun kan ruahpiak hram u law ka duh. 1937 lio i British nih Burma cu India in a then lio ah khan Naf tiva kuang zulh in ramri a rak then i, cucu nihin ah Bangladesh le Myanmar ramri, tiah kan ti khawh. Arakan Pennak hi Naf tiva a tlanglei tiang khin a vai sawh i, nihin ni i Bangladesh ram i Chittagong District tiang khin a rak i tel bal. Cucaah, a cheukhat Rakhin mipi nih an ruah ve ningah cun, British nih ramri an kan suaipiakmi hi cheklei kheeltuk tiang an phakter, ti a si ve. Asinain, Myanmar nih hin 1948 i independence kan hmuh hnu in ramri kongah buainak kan tuah bal hrimhrim lo.\nWWII lio ah khan nihin Maungdaw hi British nih an rak thlah (zalonnak an rak pe lo) lo. 1942 September ah khan British V-Force kut ah Muslim chungkhar tampi nih an Muslim ralkap an rak pek hna i, Japan pawl doh dingah heh tiah intelligence tuah dingin an rak bomh hna. Rakhine ah hin Japan pawl dohnak ruangah Muslim tampi nih an nunnak an rak pek bal. Cu in cun, Rakhine in thlanglei ah a ummi Maungdaw laifang ah cun Muslim nih mahte i uk khawhnak hmunhma i halh dingin heh tiah thazang chuah hram an thok colh ve. 1948 i Burma nih Independence a lak hlan deuh ah khan, cu ti i Muslim pawl nih mahte i uk khawhnak lam an sialmi cu British nih a hun theih in cun a hnonpiak hna. 1942 lio i Muslim le Buddhist karlak buaibainak cu 1948 ah a hun chuak than i, cu hnu le bang cun voitampi an i do than. Cu bantuk ramchung buainak nih cun Rakhin ram i tlenglei khel hi a chiatchuattuk caah Rakhine ram hi Myanmar ramchung ah a sifakbikmi pahnihnak state a siter phah.\n2017 August 25 zingka i Rakhine ram ah a cangmi tuanbia lei ah vun kir than ta ning law…Police sakhaan le khuate 30 lenglo le ralkap sakhaan pakhat cu zingka nichuah hlan ah timh ciammamtein an doh. Tupi le tlaangtluan nih an kulhmi khua an si caah, hriamtlai misual pawl hi thuhnawhnak thatha an i ngeih hna. Cu bangin kahdohnak an tuah hnu tlawmpal cun ARSA nih khuate kip ah ralkap a khawmh colh hna. Myanmar Defence Services zong nih cun ARSA pawl cu kee ralkap hmangin heh tiah a hun kah ve hna. Kahdohnak hi hmun 60 lenglo ah an tuah. A nganbikmi pawl hi hmun 12 ah an tuah. In Min Gyi (Tola Toli) village, Chut Pyin village, Maung Nu village, Gutar Pyin village, Alai Than Kyaw village, Myin Lut village, Inn Din village, Chein Kharli (Koetan Kauk) village, Myo Thugyi ward, Kyauk Pandu village, wards of Maungdaw Town, le southern Maungdaw ah an si hna.\n“Clearance operation” (nae myay shin lin yeh) timi biafang hi hun fianter ta ka duh. Hi biafang a sullam hi tutan ah an sawksaam ngaingai. 1950 hrawng tein khan, Bago Range ah a ummi Burma Communist Party pawl ralchanh in kahdohnak tuah a si tikah hi biafang hi rak hman a si diam cangmi a si. Cu hnu thok tein cun, cozah ralkap nih hin ramchung i tapung asiloah terrorist nih kahdohnak an tuah tikah hi biafang hmangin lehrulhnak an tuah peng cang. Kawl holh in “nae myay shin lin yeh” timi a sullam taktak tham cu “hmunhma pakhatkhat hun thenh” tinak khi a si ko. Tapung asiloah terrorists pawl hun thenh (hloh) tinak a si.\nHi hmun 12 chungah ning le cang thatein i hman hi a fawilo ngaingai mi thil a si. ARSA lei in a thimi tampi an um. Hmun 12 chungah hin minung a zaza in an thi cang. Cun chunglei in buaibainak zong a um rih fawn. ARSA nih kahdohnak an tuah hnu in cun, Buddhist le Hindu cheukhat pawl cu an thin a phang i an innlo chuahtak in an zaam hna. Mipi a thimi an tam sual lai, ti phan ah raltuknak vanlawng hman lo ah a tha, ti hi theih a hau mi a si. Asinain, voikhat cu ARSA nih cozah ralkap pawl an kulh dih cang caah, helicopter hman hau dirhmun kan phan taktak. Helicopter in cun heh tiah an hun kahpiak hna, asinain khat te lei tapung pawl kah an duh ruangah a si lo, cozah minung chanh an duh caah a si.\nInternational Humanitarian Law ralchanh riangmang in Cozah nih a hriamnaam nganngan a hman, tiah biachahnak tuah cu a sullam a um hnga lo. Cun ARSA le mipi zong an thleidang kho hna lo, timi bia zong hi a si kho lo mi a si. Kahdohnak an tuahnak khuate ah chuahtakmi inn le lo pawl mipi nih heh tiah an duahmi pawl hi Cozah lei nih kham awk a tha lo mi a si. Cu tikah, cozah lei nih an khanghmi a si, tiin sualphawt awk a tha hrimhrim lo. Asinain, tutan taza nan kan cuaimi kongah hi kong hi nan telh chih fawn. Misual pawl nunchimh le dohnak a tuahtu kan cozah hmuhning hi hun ruat hmasa ve ta hram u law, cu hnu cun, kan ram a nawlngeihnak le himbawmnak kong hi biatak tein hun ruat set cio u, tiin nawl kan duh hna. Cucaah, hi bantuk buiabianak kan ton lio caan ah hin, zei ti cun dah genocide biafang lawng i tlaih hi cu a si khawh lai.\n2008 Constitution ningah, Myanmar nih hin a ralkap kongah upadi a ser ve ko. Rakhine ram ah ningcang lo in thahnawnnak a tuahtu cozah ralkap le ralkap bawi cu hi phung ning tein a kong dothlat hnu ah a biaceih siseh, tiah biachahnak a um. 2019 November 25 ahkhan Gutar Pyin khuate ah a cangmi thil kongah, Judge Advocate General nih court-martial tuah dingin thawng a rak thanh bal. Hi khuate hi a cunglei kan langhter cangmi khua 12 lakah pakhat ai telmi a si. Independent Commission of Inquiry nih an hmuhchapmi a um rih a si ah cun, Office nih daantatnak a tuahmi a chap than te lai. ICOE hi Myanmar President bak nih a dirhmi phu a si i, Rakhine kongah hin a si khun. Philippines in a ra mi former Deputy Foreign Minister nih chairman a tuannak phu a si i, member pathum an ummi, an lakah hin Japan in Under-Secretary General of the United Nations zong ai tel.\nICOE nih cun Rakhine ram khuasa minung 1500 sinin telhte an lak i, 2017 August 25 in September 5 tiang i kahdohnak ah ai tel ve mi ralkap minung 29 le police minung 20 zong interview kan tuah cang hna, tiah an chim. ICOE nih an khawmmhmi thawngpang dah ti lo in cun, 2017 lio i Rakhine buaibainak kong a dotthlaitu fact-finding group hi an um hraw ti lo. Cucaah, chim ka hun duh ta mi te cu, Myanmar ram chungah dinnak (justice) kan kalpi cuahmahmi (ICOE) a um ko buah zeirello in a kan chiahpiaktu cawlcanghnak a si mi paoh cu ka cohlang kho ve lai lo, tiah chim ka duh ve. ICOE hi an tuahmi pehzulhter awk an si ko. Ralkap pawl caah cun mah le mah an kong hun i hlathlatter riangmang i tuanvo hun ngeihter cu a fawilo mi thil a si. Cucaah, Court upa hna nawl kan duh rih mi hna cu, ramdang hna an tuanbia tete hun zoh than u law ka duh. Kan tonmi thil hi ramrum pipi zongah a um tawnmi te a si.\nNai hrawnghrang news ah kan hmuhkhawhmi cu, ralkap nih dinfelnak (kahdohnak) an tuah tikah, phundang in a sullam lehpiak tawn a si, ti kha kan hmuhkhawh. Cucu Myanmar kong zongah a um kho ve mi a si. Cozah lei zong nih dinnak dirpi kan duh ve caah, kahdohnak hmun 12 ah ai tel ve mi Inn Din khuate pakhat ah Muslim minung 10 kan thah taktak ve ko hna. Biataktein an konglam dothlat a si cikcek hnu ah, thonginn chngah officers pali le ralkap pathum zong kum 10 thong kan khiahpiak hna. Asinain, ralkap minin ngaihthiam an si than tikah, mipi tampi nih an duhlonak an langhter bal. A dang thilsining tete cu buainak a um lem lo. Mansi kongah, Kachin State ah zatlaangmi pathum thah an si mi kongah cozah ralkap nih a ralkap pawl cu court-martial a tuah hna. 2018 January ah khan ralkap 6 cu kum 10 thong tla dingin bia a ceih hna. An bia ceih a si lio ah khan tantakmi chungkar le khuachungmi zong kan sawm hna.\nOffice of Judge Advocate General ah hin mithiamsang minung 90 an i tel i, Myanmar rampumpi ah chiah an si. Gutar Pyin nih court-martial an tuahmi kongah kai lawm ngai. Rakhine ah a cangmi theihnak dingah cun khuachungmi hi hehtiah hal ding an si lai, tiah biacah an si. Palhnak a tuahmi ralkap, ralbawi pawl heh tiah nun a chimmi i daan a tatmi ram ah hin genocide (miphun pakhat hloh timh) hi a um kho ngai lai tiah nan ruat ve el maw? Tutan kongkau ah cun cozah ralkap hi i hmaithlaak a si bik ko nain, dohnak a tuahtu mipi hna an konglam zong hi kan dohthlai thiamthiam ko lai. Rakhine ah siseh, Myanmar pumpi ah nuhrin covo (human rights) buarsonak a si mi paoh cu ngaihthiam a si hrimhrim lai lo.\nRakhine i buaibainak hi thatein zohfelnak tuah ta hleng lo in, ramleng lei ah thawngpang zamh ai timmi minung an um, ti hi a fiang. Gambia nih an hun apmi taza an kan cuainak ca (application) hi a cheukhat UN minung pawl nih nan i lak riangmang i, Myanmar cozah ralkap nih military justice system an i ngeihmi hi rinh awk a tlak lai lo, tiin nan hei ti. Hi bia nan chimmi nih hin Myanmar Constitution Article 20 (b) a ralchanh lawng si lo in, cozah kan ralkap le kan mipi hna karlak i kan i pehtlaihnak le tantinak tiangin zeiah nan rello bantuk a si. A bikin kan rampi democracy ram si dingin thazaang kan chuahmi hi a hnursuan khun. Phunghram remh kan timhmi rianpi hi a tu hi Phidaungsu Hluttaw, the Union Parliament ah ah a kal chuahmah.\nInternational criminal justice (pithmuh upadi) hi hmentlaak a si peng ko rih. Ramchung i criminal justice hmaning tuanvo lak hi a phung a si. Ramchung in tuanvo kan lak khawh lo lawngah khin, international justice nih tuanvo a hun lak ding ceu khi a si hnga. Cucaah, ramchung in criminal justice kan kalpimi hi international justice nih an tuahmi nakin khual a ran deuh awk a si, tiin nan kan timi hi cu a sullam a ngei lo bantuk a si. Cun, ramchung in tuanvo laknak kan ngeihmi kha lenglei kuat ah hei chanh colh tu, ramchung i justice phu pawl zeirello bantuk zong a si. Lungtawi in ai lakmi international justice minung pawl hi zeitindah kan mipi nih an zumh khawh hna lai? Ramchung justice phu nih maw, asiloah international nih dah tuanvo an lak awh a si, timi kongah hin a si khun.\nRamchung tuanvo lak a herhnak kongah lungtekep pakhat hmanh hrelh lo in kan phawh dih ta khirkhiar awk a si hnga lo maw. Ram rum pawl lawngin an ramchung thil a cangmi tuanvo lak khawh, ram sifak pawl vial cu an thilrit pi phur peng buin, an ton cuahmahmi thil tawlrel kho lo in um si dawh a si, tiin ruahnak a um citcet ah cun, cucu international legal dirhmun caah tih a nung ngai dingmi thil a si. Anmah Gambia lila zong hi hibantuk a tong ve mi ram a si ko caah, hi ka chimmi hi an fiang ngaingai lai, ti ka ruah.\nTutan ka langhtermi vialte hi tutan konglam hi ai tlak dihmi an si, zeicahtiah, taza a kan cuaitu nih hin Genocide Convention minpu in taza a kan cuai caah tu bantukin ka chimnak hi a si. A ngaingai tiah cun, a tu hi ramchung in kahdohnak kan ton lio pi a si. ARSA nih an kan kah, kan cozah nih a leh ve. Cucu a si ko. Ngaihchia a si ve mi belte cu, hi Court zong nih ceih dingah a rak i chiah balmi, Croatia ah Croats miphun, cu hnu cun Serbs miphun tam taktak hmunhma an chuahtak bantuk tein khan, hi kahdohnak ruangah hin Rakhine ram khua pathum ah khua a sami Muslim a sangsang in Bangladesh lei ah an zaam hna.\nKa chim cang bang khan, Myanmar Constitution tangah a ummi kan cozah ralkap nih War Crime a buar a si taktak ko ah cun military justice phungning tein an biaceihpiak an si ko lai. Mipi le ARSA thleidan khawhlo, asiloah hmanlo ding hriamnaam ngan an hmang maw hmanglo, nuhrin covo an buar maw buar lo, inn le lo duah a hmangmi an kham hna maw kham hna lo, hranhraamlo in mipi pawl an thawldawi hna maw thawldawi hna lo, timi vialte zong cu justice kongah nawl a ngeitu nih an dohthlat ding a si ko. Cu bantuk tuahsernak a um sual a si ah cun, cucu international humanitarian law asiloah human rights conventions ningin daantat khawh an si hnga. Amahbelte cu, 1948 Genocide Convention phung he cun ai pehtlaih lai lo.\nHi a Great Hall of Justice ah hin thil pakhat hun chim ta than ka duhmi a um. International law hi kan vawlei pumpi chungah kan sunghsakbikmi phung a si ko men lai, US hruaitu siseh, pumpak in ka dangdang ah hruaitu a si mi nih hi kan sunhsakmi phung hi kan dirhpi i an langhter a herh. Bianabia ah, Rakhine kongah linsatuk lehpek in biaka an chawhter mi nih hin Myanmar rak daihnak le lung i rualnak a chiatchuah ngaingai ding khi a si. Huatnak biaka hi huatnak in biachim tikah lawngah a dong lo dawkaw – bia a si lo ning in perhtukmi zong nih hin huatnak bia a chuahter khawh ve mi a si. Hi buaibainak hma pursawnternak nih hin Rakhine ram i lungrualnak a hrawh lai.\nKan ram chungah hin international in a ra i tuanvo a ngeimi pawl mitampi cu vava an tum cang. Asinain, 1980 thokin khan, miphun tampi kan umnak kan ram chungah hin remdaihnak dothlei tampi i hrawmti kho dingin rian kan tuan. Rakhine ram i buainak hi 1940 hrawngin khan tuanbia a ngei cangmi a si bangin, nihin i a takin tuah dingmi phung le phai lawng i hman riangmang in tawlrel awk a thami thil a si lo, khat le khat i lungkhatnak a umnak hnga lungthin lei rualremnak zong biataktein kan dirpi a hau mi a si. Mipi hna an i remnak le daihnak dingah hruaitu hna nih thinlunglei in heh tiah thazang an pek hna i an ramsiam hna a herh.\nUN Secretary-General a pathumnak a si mi U Thant hi kong hi fiangtein a pemh. 1974 ah cauk in an chuahmi View from the UN, timi a cauk chungah cun, “Kumzabu 21 chung a lut dingmi lakah a fim taktakmi le khua a ruatkho taktakmi cu vawleipi rammi sinak (planetary citizen) ai ngeihmi ka si, tiin ai ruatmi hi an si” tiin a tial bal (p. 454). Vawlei pumpi i rammi sinak aingeihmi bantukin i ruah hi ram khat le ram khat, miphun pakhat le pakhat, cun bianak pakhat le pakhat i pehtlaihnak ah a biapi ngaingai mi ruahnak tha a si.\nMinung kan nunnak thanchoter dingah cun kan lungput zong hun kauhter deuhdeuh ve i, khat khat siangkhat tangti tein kar kan hlanti hi a biapi hringhran. 2016-2017 hlan zongah khan, Rakhine ah khua a sami Muslim, Buddhist le a dang miphun tete hna zong hi, Kofi Annan Advisory Commission nih a chim bangin, thanconak a umlonak le sifahnak nih a dennak hmun a si piin ramchung kahdohnak a tongmi an si, tiin a rak langhter bal cang. Myanmar cozah zong nih hi a biachimmi pawl cu kan i hmaithlak ve. Kan riantuantihawi pawl he tiangti in, miphun a simi kip nih ai rualrangmi covo ting cio dingin heh tiah tazang kan chuah lio pi a si. Mahpungtin tuahnak kongah riantuantu phu thlah an si cang. Rakhine ram chungah a chuakmi hngakchia paoh cu zeibantuk bianak le miphun an va si pek ah, birth certificate pek dih an si. Cun, Muslim mino pawl zong ram pumpi cuul ah a ummi university kip ah kai kho dingin tawlrelpiak an si. Rakhine ah khua a sami paoh cu a rauhhlan ah scholarship zong pek dingin international in siseh, ramchung hawikom hna hmangin tawlrel a si cuahmah. Maungdaw pengkulh chungah miphun karlah remdaihnak um kho dingin heh tiah riantuantu phu nih rian an tuan lio pi a si. Biaknak dang karlak remdaihnak zong tuah dingin thazang chuah a si. Hi bantuk cawlcanghnak vialte hi Rakhine ah khua a sami hna an thuttonak, himnak, fimcawnnak, ngandamnak, rammisinak le miphun tampi karlak i remdaihnak a umnak dingah karhlaan tete kan tuahmi an si. IDP camps pathum cu phih an si cang. Bangladesh le Myanmar ram hnih hnatlaaknak tang te ah, Rakhine ah har a tongmi hna thuttonak tawlrelpiak rian zong tawlrel cuahmah a si cang.\nA tu bantukin Rakhine ram ah karhlannak tete kan tuah ko bu ah cun maw Genocide cu kan kalpi ko hnga? Cucu zeitindah a si khawh lai? A donghnak ah chim ka duhmi cu, Mr President le Court upa hna, nihin ah Rakhine nih hin Buddhist Arakhan Army le Myanmar Defence Service karlak ah buainak a um cuahmah. Hi buainak ah hin Muslim an i tel lo. Asinain, an himbawmnak kongah cun Muslim le mipi zong hnursuan an tong ve kho ko e. Rakhine ah a tlung cuahmahmi buainak siseh, cun remdaihnak le himnak kan kalpimi a zualhmatter i a chiatchuahtertu ding thil hi cu hun maktak u law ka duh ko. A tu bakah hin Rakhine innpa a simi Paletwa ah a ummi ralkap sakhaan cu AA minung 400 hrawng nih an kah lio pi a si. Rakhine ram Ann City ah cozah ralkap camp pakhat cu AA minung 200 hrawng nih an kulh thup ko.\n1948 lio i Independence kan laak thokin khan nihin ni tiangah kan ram nih himnak tlamtling kan hmu kho ti lo i, daihnak le thanchonak theipar zong kan zun kho rih lo. Kan rampi a hrihhram a hnursuangtu huatnak, khat le khat i thleidannak, tihphannak le khat le khat i zumhnak lonak hna hi a tu an hrihhram vialte hun coih dih hi kan i hmaithlaakbik mi cu a si. Chan chan khat chung kan mipi nih a haal in an haalmi Democratic Federal Union lei panh in kan kal lio ah hin, buainak a si mi paoh ralchanh i, nuhrin covo dirkamh i, ramchung i remnak le phung nih nawl a ngeih khawh thannak lai fehtein kan dir peng ko lai. Kan mipi dihlak an himnak le an covo a pe khotu remdaihnak le lung i rualnak a kalpitu champion kan si bangin, dinnak kan kawl. Mr President le Members of the Court, thatein ka bia nan ka ngaihpiak caah kai lawm. Myanmar nih kan apmi capaar hunpehzulh dingah Professor William Schabas to continue the Myanmar submissions hun sawm ta ka duh.\nPrevious Post:White House le Democrats Governor Pawl An I Rengh\nNext Post:Salai Van Lian Thang Kan Miphun Hi Him Tuah Seh


Trump A Dirkamh Ning Cu Lung A Tlingtuk – Chin World News Evening\nVawlicung hruaitu hna lakah nawlgeihnak sangbik tiah ruahmi U.S. President Trump cu Twitter nih a zungzal ca in a account an thahpiak mi ong he pehtlaiin in Republican Senator Lindsey Graham nih a timi cu,”Vawleicung ah misual bik tiah ruahmi Iran hruaitu Ayatollah cu Twitter hmannak nawl nan sianh i, Trump cu nan siang lo. Hi nan thil tuahmi hi faaktuk in nan palh” tiah a ttial.\nTwitter, Facebook le Instagram hna nih Trump cungah an cawlcanghnak hi a dik lo tiah hmutu tampi an um. Private owned social media company pawl nih cun Trump nih US mipi le rampi a buaiter, a tuahmi le a cattialmi pawl ruangah rampi a buai tiah an ti i, a hmanmi account pawl cu an phihpiak. Asinain Trump nakin holhchia chia in le Israel ci hmih dih ding le US ram doh dingin cattialtu ramdang hruaitu pawl cu Trump bantukin phihpiak le zungzal in account thah piakmi an um lo.\nRelchih: Hakha Khuathar ah heater mei in inn thum a kaang, inn hlangtu U Than Wai a kanghchih.\n2021 January 9 zaan 11:00 hrawng ah heater (electric meitohnak) in aa thok i inn thum a kaang, innhlangtu Seven Star kedan dawr ngeitu, Kala miphun U Than Wai a kanghchih, tiah kan theih.\nMeithat motor 3 ti phur motor 2 Penguk Zung motor 2 le Ambulance 1 tiin kan zuanhnawh,” tiah The Hakha Times ah a chim. Inn thum a kaang mi chung ah hin inn khat cu a lawng mi a si. Inn khat ah chungkhar 7 an um nain an chuak manh. U Than Wai tu cu mei an hmih khawh dih hnu lawng ah a ruak an hmuh. 2021 kum ah tutan inn kaang hi Hakha khuachung ah a voi khatnak a si, tiah kan theih. Credit: The Hakha Times


Esther Van Hnem Sung Nih Nu Dir Hmun i Ka Dir Hnu in A Tu Tiang A Har Bik in Ka Theih Mi Cu Zan Chiar Tein Ka Fa A Rak Ttah Lio Kha Si – Onlinenungak\nEsther Van Hnem Sung Nih Nu Dir Hmun i Ka Dir Hnu in A Tu Tiang A Har Bik in Ka Theih Mi Cu Zan Chiar Tein Ka Fa A Rak Ttah Lio Kha Si\nNu(Mom) dir hmun i ka dir hnu in a tu tiang a har bik in ka theih mi cu zan chiar tein ka fa a rak ttah lio (from birth – 3mo) le hnuk ka phiat lio hi a si. Keimah in tuar ruang ah a harmi si lo in ka fanu ttah le a tuarmi zoh hi a har bik in ka theih.\nNau sem chan a harnak te te hi ka chim lengmang. A ruang cu keimah hi nu le dang nih an i harh ve nak kong an chim tik ah thazaang ka la. An har kha ka lawmh si lo in kei mah lawng retheimi ka si rak si lo ti mi nih thazaang a ka pek. Fa khatnak ngei mi le bang hna cu zei poah hi thilthar lawng te a si tik ah hawi teh hi tin maw an si cio hnga ti mi biahalnak tam pi ka ngei tawn. Cu lak ah “nau hnuk phiat” hi ai tel.\nAn chim nak ah cun zan thum tiang hi a har bik an ti. Cheu khat nih nu le pa zong ttah bu in kan phiat ko hna an ti. Mi cheu cu zan khat hnih an buai le mah pin khi cu tha ko an ti. Cheu khat cu an mah tein a phiat ti mi zong an um.\nKan nih chung bel zarhkhat chung , zankhua dei ttah bu le hngilh hua ha kho lo in kan i phiat. Ni zan kha a zan khatnak(zan 7 hnu ah) ttah lo tein kan ih khawh a si. Well done my daughter! A har bak ti pin cu chim ding ka ngei ve loh. Ka lung a dong deng lengmang nain a ttah cia mi a pam tuk lai tiah zan khat hnu zan khat kan i hnek. Zarh khat hnu cun ttah lo tein kan van um kho ve cang. Yay!\nNau hnuk phiat lio mi asi lo le a phiat dingmi nan um sual i keimah ban tukin nan i harh ve sual ah cun nanmah lawng nan si loh ti theihter kan duh hna. Cun a caan phak cun a tha te ko lai tiah thazaang pek kan duh fawn hna.Mi tampi caah ah cun hi kong hi theih nan herh men lai lo nain kei mah ban tuk in theih a herh mi an um sual ah ti siaherhnak te he ka tonmi kan cheuh ve hna.\nBawipa nih pumpak cio le nan chungkhar thlawchuah in pe ko hna seh!


R.I.P: Thantlang In CNLD Party Candidate Pi Chin Chin Pekthang I Hringtu A Pa Nih Mual A Kan Liam Tak. – Chuncha News\nR.I.P: Thantlang In CNLD Party Candidate Pi Chin Chin Pekthang I Hringtu A Pa Nih Mual A Kan Liam Tak.\nThantlang in CNLD party candidate Pi Chin Chin Pekthang i hringtu a pa nih mual a kan liam tak. A tanglei ahhin amah Chin Chin Pekthang he zuamnak ah a lut vemi Salai Van Bawi Lian nih anmah CNLD chung thawngthanhnak le ngeichiat pinak a tuahmi a si.\nDear CNLD Thantlang Peng Hruaitu le Dawtu vialte hna, Atuzan ruah lo pi in Ngeichiatnak Hrawmpinak le Thawng theihternak kan tuah hna. Sayama @ChinChin PekThang i hringtu a pa nih atu nai 1:30 AM ( 12/09/2020) Falam ah mual a kan liam tak ti thawng kan theih caah kan ngei a chia tuk hringhran ko tiah thawng kan thanh hna. Atu bak hi Sayama Chin Chin le a nau le cu rak kir ta duak dingin an rak i thawh asi.\nPa Pathian tu nih an ngeichiatnak le an tuarnak ah hnem hram hna seh law, atu an lamtluang chung vialte zong damnak, tthawnnak, himnak le tluang tein lam hruai hram ko hna seh. Ngeichiatnak tuarpi buin. Salai Van Bawi Lian le Riantuan tti hawi vialte, Hmunhngalh Khua, Thantlang Peng. Laknak: cmpage\nRelchap<<< “Chin miphun caah kan herh bik mi cu … Panglong in kan rak sungh cang mi miphun mahte khuakhannak covo khuakhirh tthan kha a si ko.” Thantlang Par Cazual le #ChinchinPekthang Biaruahnak; A ra lai mi 2020 thimnak ah Thantlang peng in State Hluttaw No.1 hmun ah CNLD party in ai cuh ding mi Mai Sing Chin Thang @ Chinchin Pekthang le Thantlang Par Editor Phu a tanglei bantuk in biaruahnak kan ngei kho.\nNa konglam le na rianttuannak a tawifiannak in kan chim law kan duh. LEHNAK: Ka min cu Mai Sing Chin Thang @ Chinchin Pekthang ka si. Ka pa cu Pu Pek Thang (Hlawnching) Vanzang khuami a si; ka nu cu Pi Biak Vel (Hlawnching) Hriangkhan khuami a si. Ka nu nih cun a kan tleitaak cang, Falam ah khua a sa mi kan si. Kan pa min cu Pu Ni Ni a si i fapa pahnih kan ngei, Salai Van Lal Zual le Salai Christopher an si. Atu lio ka rianttuan mi cu Tlangcung mi party 22 funtom mi Nationalities Brotherhoods Federation ( NBF) ah director ka ttuan. Cun kan ram remdaihnak kong a ttuan cuahmah mi Union Peace Dialogue Joint Committee (UPDJC) le Union Peace Conference 21st Panglong ah facilitator ka ttuan.\nState Hluttaw No.1 ah nai zuam lai tiah kan theih, zeitik in dah thimnak luh ding in nai timh i nai timhnak a ruang? LEHNAK: Chin ramkhel hi ka rak no deuh lio tein ka si khawh tawk tein ka rak i zuam ve. Abik in CNF le ralkap cozah chawnhbiaknak caah kum 2002 hrawngin ka si khawh tawk tein ka rak cawlcang ve i kum 2007 i Rih/Ttio ah CNF le cozah a voi khatnak chawnhbiaknak an rak tuah zongah biatak tein ka rak i tel ve. Cutin kum 2010 ah Chin party dirhnak zongah ka si khawh tawk in ka rak tawlrelpi ve hna. Asinain kei hi tlangcung party dihlak funtomnak le hriamtlai le cozah remdaihnak rian ka rak ttuan caah MP tu cu kum 2015 ah Falam ah miphun party in ka rak icuh. Kum 2020 thimnak zong cu ka thinlung cun ka ruah peng mi a si ko. Khatlei ah tlangcung party phu 22 funtomnak ah director ka ttuan liopi a si caah le 21st Panglong (UPC) rampi remdaihnak le federal cabuai cung biaruahnak ah an ka hman lio a si ve caah kap tampi in ka zoh.\nA ra lai mi thimnak ah teinak ka hmu lai tiah zeitluk in dah zumhnak na ngeih? Zeitindah mizapi sinin zumhnak na co khawh lai? LEHNAK: Kei hi Chin nu lakah a fim bik, a thiam bik le rianTtuan kho bik cu ka si lem lai lo. Asinain ka si khawh tawk tein miphun caah tiin kum 20 nawn kai zuam ve cang. Atu lio ah remdaihnak rian ah siseh, federal miphun covo khelnak ah siseh lohma ban tampi ka ngei tiah kai ruat fawn. Cun Chin nu nun cawisannak zong tampi tuah ka duh rih. Chin cozah i tthanchonak lohma zongah ka diriam lo mi le nor ka duh mi tampi a um. Cucaah tutan hi cu ka caah chan khat chuak ah rian pipa bik ttuan zong ka duh ve caah ka biak mi ka Pathian le Thantlang peng kan mizapi nih caanrem nan ka serpiak lai i teinak zong ka hmuh ko lai tiah ruahchannak nganpi ka ngei ko; a nawl zong kan nawl fawn hna.\nTu lio Chin miphun caah zeidah a herh bik mi a si tiah na ruah? LEHNAK: Tu lio Chin miphun caah kan herh bik mi cu, ka chim cang bang khan, Panglong in kan rak sungh cang mi miphun mahte khuakhannak covo khuakhirh tthan kha a si ko. Cucu federal phung sernak in kan ngah tthan a hau. Lam le sul, ti le mei le sianginn ti pawl hi cu aho cozah kai zongah rampi budget in tuah ding mi an si ko. Kan miphun covo kan sunghnak kum 130 a si cang—Mirang kut ah kum 60, Kawl tangah kum 70. Cu chungah kan hrapcheu cu an kan dolh cang. Hitin miphun mahte khuakhannak ngei lo in hmailei kum 30 in 50 karlak kan kal rih ahcun an kan dolh dih ko hnga. Cucaah abik in tthangthar mino nih Chin miphun caah tthanghphawknak hi kan herh bik lio a si ko tiah ka ruah.\nMinister pek ding si law zeidah nai thim lai? Zei ruangah? LEHNAK: Minister (vuanci) … hi pawl hi ka ramkhel i kawltung cu an si lo nain ka ngah ahcun miphun caah ka saduhthah tlamtlintertu cu an si lai tiah ka ruah. Asinain, Chin miphun caah cun kap tampi in lohma domh a hauh caah le ministry ti mi cu term khat le term khat ‘min pek ning le chiah ning’ ai khah lo caah cu theng ti mi chim ding a tuan rih rua tiah ka ruah.\nChinram tthanchonak caah ttuan na duh mi panga in. LEHNAK: Chinram tthanchonak caah a herh bik mi cu fimcawnnak hi a si ko tiah ka ruah. Chin miphun cu hawidang ramtthen bang milu kan tam lo, leicung leitang thilchuak a tlawm i sehzung rian a tlawm. Cucaah fimcawnnak hi “number one” ah chiah a herh.\nCu caah Chin nu le ngakchia mino nuncawi hi a biapi bik pakhat a si. Chin nu nih rian tampi an ngah ding le an covo a hman zia an thiam nakding le hmai i an fon deuh nakding ah rambua pahtu pakhat si ning ti ka duh. Upadi le project tampi tuah ka duh.\nPalinak ah eihmuarnak hi a hram in bongh ka duh. Hihi kan party policy i biapi bik pakhat ah chiah mi zong a si fawn. Eihmuarnak hi Mizoram bantuk in kan khuatlang ah cancer zawtnak bantuk in ai benh lo ding hi a biapi tuk. Thantlang khua innhmun samhnak, khuate lei ah company pawl rianttuannak le cozah rian soknak ah eihmuarnak a tam tuk mi hi ralttha taktak in ka doh lai.\nCareltu mizapi sin biacah na duh mi. Thantlang peng hi Chinram ah cun ramkhel ah ai tthangphawk bik kan si lai tiah ka ruah. Mirang dohnak lio tein roling tuanbia a ttial mi kan si. Chin miphun ramkhel ah daamti pahtu Pu Hrang Nawl (CNO) siseh, Pu Lian Hmung Sakhong (CNLD) chuahkehnak peng le tlang kan si. Chin miphun dohthlennak caah CNF nih surlu le suttung a bunhnak hmun kan si. Chin miphun covo khuakhirh tthannak le tthanghphawknak caah pengtlang dang zong nih cuanh mi kan si ti hi i philh hin hlah usih ti ka duh.\nVP Dr. Henry Van Thio Hi Kan Chin Miphun Ning In Kan Dirpi Than A Herh\nZualko: Duh A Nung Saling Bakmi Kan Fapa Upabik Nih USA Ah Ruah Lo Tuk In Mual A Kan Liam Tak


Coronavirus Ruang Ah Zawtnak Dang Ṭihnung Taktak A Tlawmter Ngaingai Tiah Sibawite Nih An Chim Thil Ṭha A Chuahpimi Atu Zawtnak A Tlawmtermi Ṭihnung Tatkak Mi A Si Ve – Chin World News Evening\nMay 5, 2020 Salai Van Thawngpang\nAdmin||05 Biangreithlep|05|2020|| Coronavirus kong chim paoh ah a ṭhatnak kong chimchih a si bal lem loh. A sinain khatleikam ah thilṭha a chuah pimi a rak um ve ziar ko ti a si. An chimning ah cun coronavirus ruang ah ram tampi ah lockdown le social distancing tuah a hung si. Cu caah Sexually Transmitted Disease (STD) a tlawmter ngaingai tiah City Health Department hna nih an chim.\nHealth Department hna nih an chimning in STDs hi zatuak sawmriat (80%) bak in a ṭum ti a si. Kan hnu March 1 ah khan STDs cases hi 5,073 bak a rak si. A sinain April 12 ah kan zoh ṭhan tik ah cun minung 1,037 lawng an si cang tiah city Health Department hna nih an chim. West Village Gotham Medical Group i a ṭuanmi Dr. Kris Bungay nih a chimmi cu coronavirus outbreak ai thokka in a tu tiang ah STDs in a zawmi hi minung pathum maw pali hrawng lawng ka thlawp hna. Thlakhat chung hi zawtnak ruang ah a ho hmanh nih phone call zong a um loh. Hihi socially distancing nih a chuah pimi a si tiah a chim.\nA chim rihmi cu mi cheukhat hna lebang cu HIV in i khamnak sii PrEP tiah theihmi zong laak/cawk an ngol cang. Nuva sinak tuahnak a um ti lai loh i i runven len zong a hau ti lai loh tiah an chim ti a si. Midang he nuva sinak an hman tilo a si ah cun HIV i khamnak sii hman a herhnak cu a hau ti loh tiah a chim chih. Google ah Transmitted Disease STDs ṭial u law zawtnak ṭhalo a lang lai. Cu zawtnak cu Coronavirus ruangah a tlawm deuh tiah si Siibawite nih an hmuh chuahmi a si.Ref: NYPost\nCoronavirus In A Thih Hlanah A Nupi Le A Fale Caah Cakuat A Ṭial Ta A Reltu An Mitthli Tla Dih A Caṭialmi Rel Cu Lungthin A Kekkuai Hringhran Ko


Pathian Nih Zeiruangah Chungkhar A Ser - channelnews.us\nPathian Nih Zeiruangah Chungkhar A Ser\nMinung Pathian muisam kan lawhnak pakhat cu hawi lawmh a duhnak kan si te hi a si.Hawikom lo in minung cu kan um kho lo.Phaisa tom nganpi le sui tlang ngan pi le buh le sa duh duh ei khawh awk na ngei lai nain nan nun chung nang mah lawng tupi chungah na um lai tiah cun hohmanh nh kan duh lai lo.\nZiah ti ah cun minung nih kan herh bik mi cu ti le rawl le chaw le va an si lo.Kan herh bik mi cu conglawmtu..lumhsattu..zitmawitu..thazaang petu..hnakkar tenh tu..forhfialtu.. tbk..hna hi an si deuh.\nHi bantuk nun a ngei lo mi cu a nun te hmanh an nung ko lo.Jesuh zong nih rawl lawng hi nunnak a si lo tiah a ti ve.Adam caah Pathian nih Eve a ser piak a rak si nak cu conglawmhtu..bawmtu..zikmawitu..thazaang petu..kan dawt tuk a ti tu tbk. siawk caah arak si. Pathian nih a rak ser mi chungkhar ah cun ningzahnak zong a rak um lo..dawtnak.lawmhnak in a rak khat .\nSaya Hrang Dun Ling lecture note\nA Thinlung Aa Dawh I A Thianghlim Mi Nu Timi Cu A Tanglei Langh Termi Hi An Si\nBy chan chan December 12, 2018\n(1) Minung pakhat a man cu suingun chawva ngeihchiah le reng san in a tah lo...\n(1) Zeihmanh ah an rel lomi kha zeihmanh ah na rel hna ding an si lo,...\nBy channelnews November 15, 2018\nMinung pakhat hi mipi he khua a sa mi kan si tikah kan umtu khuasak le...


Zeiruang Ah Dah Siangbawite Chinram An Luh Ni Le Vice President Kan Hmuh Ni Aa Khah? – The Chinland Post\nZeiruang Ah Dah Siangbawite Chinram An Luh Ni Le Vice President Kan Hmuh Ni Aa Khah?\nSalai Holy Tawk Tling Thang| 2018 March 15 | 2016 March 15 cu Kawlram ramkomhpi le rammi nih philh awk tha lo in President thar thimnak in tuanbia thar kan tial ni a si. Kawlram tuanbia ah Chin miphun le Khrihfa in a hmasa bik Vice President in tuanbia thar a kan tialpiaktu cu Major Henry Van Thio a si. Cun, Chin miphun in Kawlram uktu le hruainak rian sang bik a kan tuanpiak hmasatu zong a si fawn.\nAmah hi Chin miphun le Khrihfa a simi paoh nih a hlankan in Vice President dirhmun a phan lai ti hi aho hmanh nih kan ruat lo. Vice President tiang a phan lai ti kan lungkil hmanh in kan ruah lomi Vice President-2 a kan hmuhpiakmi cung ah Chin miphun dihlak nih kan lawmhpi, kan i uarthlanpi cio. I lawmh lo awk tha lo in Chin mizapi dihlak kan lungthin a kan tongh. Zei ruang ti ahcun Vice President Henry Van Thio nih kapthum in tuanbia dawh a kan tialpiak. Kawlram ah Khrihfa in a hmasa bik Vice President a si. Chin miphun ah a hmasa bik Vice President a tuanmi a si fawn. Chin miphun lakah a hmasa bik rian sang bik a tuanmi a si. Cucaah, Chin miphun, Khrihfa mi le Kawlram miphun vialte caah 2016 March 15 ni cu philh awk a tha lomi tuanbia dawh le tuanbia thar tial ni a si.\nA hram thawk ahcun March 17 ah thimding in bia an rak chah nain zei ruang ah dah March 15 ni thengte ah Kawlram President thim le Chin miphun nih tuanbia thar kan tial ni a si hnga?\nVice President Henry Van Thio Hakha a tlun lio\nChinram le Chin miphun cu a nungmi PATHIAN nih a thimhleimi ram le miphun kan si. PATHIAN nih Carson Siangbawipa Rev. Arthur E. Carson le siangbawinu Laura H. Carson nupa cu a ramkauhnak ding ah Chinram ah a hun hruai hna. Anmah siangbawite thawng in Chin miphun cu Khrihfa kan si. Anmah an phak hnu in ca zong kan ngei. PATHIAN lam hruainak le siangbawite riantuannak thawng in zan bang a muimi Chinram cu nikhat hnu nikhat in a hung ceu cang i Chinram ah zatuak 98% hrawng zumtu, Khrihfa kan si cang.\nSiangbawi- Carson le Laura\nPATHIAN lam hruainak thawng in Carson Siangbawite a hmasa bik Chinram-Hakha an phak ni cu 1899 March 15 ah a si. Cu bantuk in Kawlram President thim ni le Chin miphun le Khrihfa mi nih tuanbia thar kan tial ni zong 2016 March 15 thengtheng te ah a si ve. Zei ruang ah dah Carson siangbawite Chinram, Hakha an phak ni le Chin miphun nih Vice President kan hmuh ni thengte hi aa khah hnga? Na ruat bal ve maw?\nChin miphun hi PATHIAN nih a thar in sersiam le thluachuah pek a kan duh caah a si ko hnga lo maw? Zei ruang ah dah NLD haotu- Daw Aung San Suu Kyi nih Chin MP Major Henry Van Thio theng hi Vice President caah a kan thimpiak hnga? Chin miphun le Chinram cawisangtu ding ah NLD upa le Suu Kyi thinlung ah PATHIAN nih rian a tuan bia a si lo tiah aho dah a chim kho lai?\nVice President Henry Van Thio le a chungkhar\nKhuaruahhar pakhat a si rihmi cu Vice President-2 theng a hmuhmi hi a si. Vice President-2 nih a tuandingmi rian suttung cu ngandamnak, fimcawnnak, lentecelhnak, thawngthanhnak, nunphung lei, riantuannak lei, nun khuasaknak lei, hmunhma peknak lei, zuatkhalhnak le cinthlaknak lei, sohlohzi lei le a donghnak bik ah a biapi tukmi biaknak lei kongkau a si. Hi zawn ah zeidang vialte nakin i uanthlar awk taktak a simi cu biaknak lei kongkau amah nih a tlaihmi hi a si.\nVice President Henry Van Thio hi zei bantuk dirhmun le sining in thimmi a va si zong ah Kawlram le a hlei in Chin miphun sersiamnak caah ngandamnak le fimnak he PATHIAN nih a nun lam hruai chinchin ko seh. Nihin ah amah aa zuamnak le riantuannak thawng in Chinram le Myanmar ram tampi a thanchoter manh cang.\nKum 68 renglo chung Chin miphun le tlangcung miphun nih biaknak kongkau ah namnehnak kan tonmi le miphun hme kan simi cung ah thleidannak le covo buarpiak kan tonmi siseh, tlangcung hriamtlai le rammi vialte nih kan duhmi a dikfelmi remdaihnak le federal ramkulh kan hmuhnak ding ah siseh Kawlram ramkulh le ramthen vialte lakah fimcawnnak result chia bik le sifak bik ramkulh in kan luat khawhnak ding rian a kan tuanpiaktu Vice President si hraam seh. Cu vialte nikhat hnu nikhat, kumkhat hnu kumkhat a tlin khawhnak ding ah PATHIAN nih ngandamnak le riantuan khawhnak thluachuah pe chinchin ko seh.\nTlangcungmi le Chinmi vialte zong nih amah pumpak sining le dirhmun zoh i cuai a thlaitu si lo in a tanpitu le thazaang a pe khotu si khawh i zuam chin lengmang rih hna usih.\nRammui le khuaci mui a simi Chinram a ceutertu Carson siangbawite Chinram- Hakha an phak ni le tuanbia an tial ni cu March 15 a si. Cu bantuk in Chin miphun le Khrihfa nih Vice President in tuanbia kan tial ni zong March 15 a si ve. Cucu, PATHIAN nih a thimmi Chinram le Chin miphun hi sersiam le thluachuah nganpi pek a kan duh cang caah a si kho? A pek zong a kan pek thliahmah ko tiah ka ruah. Cucaah, Kawlram le Chin miphun nih March 15 ah tuanbia thar kan tialmi nih a dikmi thlennak le thanchonak ni bang tlanter chinchin ko cang seh! +++\nCatialtu: Salai Holy Tawk Tling Thang\nRef: TCP-Vol.4, No.193| 2016 March 17|\nPrevious Nagaland Tuanbia Tawi Le Zeitluk In Dah An Paih A Thancho?\nNext Hringtu Nule Upat Peknak Le Pathian Bia (Mother Day Sermon)\nChin Ramkulh Sianghleirun Fimthiam Zalonnak


Miphun Dawtu Rev. Dr. Hai Vung Lian Upatnak – Hakha Cherry\nHannah pa hi Pathian a dawtu lawng si lo in Minung hawi a dawtu zong asinak hi a rak postmi hin fiang ten hngalh Khawh si. Cun Chin/lai Miphun a dawtnak in kei zong a rak ka dawt ve caah ka upatmi asi. Ka Philh Kho lo, ka ngaih chia tuk ve. Upatnak ah ka Hun Tial ve.\nUN zungkhar theihternak UN ရုံးပိတ်အသိပေးခြင်း


Kawl Ralkap Nih Uknak An La Thai Lai Maw? – The Cherry Par\n2020 Myanmar thimnak ah tor le cheng mee diklo thlakmi a um tiah evidence tling um lo in Kawl ralkapbu nih lam an rak i sial. Ralkap lei ttang mibu thenkhat an hung au, 2020 Myanmar thimnak mee diklo timi kong cun. Min Aung Hlaing hruaimi ralkapbu nih ‘tor le cheng mee diklo’ timi le an mibu auhnak kha 2008 Phunghram hman khawhnak ah an i hman huar. Anmah sermi Phunghram kha anmah sermi puhnak bia le an mibu aunak he anmah siarem zawng in an pehtonh huar.\nA si khona lopi khin, 2008 Phunghram Section 417 le 418 sullam he an hun pehtonh hramhram. Section 417 i ‘rampi fehfuannak le nawlngeihnak’ a hnorsuan khotu ‘tapung thawhnak, zaangen tuknak le a dinglomi hramhram thil’ timi he khan ‘tor le cheng mee diklo’ le an ‘mibu’ auhnak kha an pehtonh huar. ‘Mibu auhnak’ khi voi ‘tampi’ a cang tiah ralkap nih an hun ti. Mah cucu, rampi buai khin sullam an hun i lak. Cozah nawlngeitu nih ‘tor le cheng mee diklo’ kong buainak an remhfel lo le ti khin ralkap nih thian an i cheh.\nAn zenhmi hna Suu Kyi, rampi President, Minister pawl le ramkhel hruaitu pawl an hun tlaih hna, an duh zawng in thil an kalpi khawh naklai. Cun, Phunghram Section 418 i aa tialmi rampi ‘President nih (rampi buai tonsapup thanh tik ah) ralkap Commander-in-Chief (Min Aung Hlaing) sin ah cozah nawlngeihnak, phungser (legislative) nawlngeihnak le phung (judiciary) nawlngeihnak’ a ap lai,’ timi zawn ah, Vice-President I Mint Shwe (ralkap minung) tu tuanvo an pek. Mint Shwe nih cu nawlngeihnak 3 cu Min Aung Hlaing sin ah a ap huar. Hihi anmah sermi Phunghram an kalpi lonak si dawh a lo tuk.\nAtu cu, Min Aung Hlaing kut ah uknak nawl 3 a um ko cang le Phunghram Section 420 ning in, rammi covo pakhat maw, pakhat nak tam dek, ralkap nih an hrawh chung khawh, asiloah, an chak in an rengh khawh. Khungkheng! tiah ram mibu thawh zau i, ralkap duhlonak au ding khi, ralkap duh zawng tak a si ziar sual lai tiah phang a um. Cuti rammi an au ahcun pei ralkap nih an ttih lai le uknak an thlah lai cu tiah hmuhning dang a um kho. Asinain rampi buai vima i, cu chuankhan cun, ralkap nih uknak tlaih peng lai kha a si kho mi a si lonak a um rua lo. Credit: Salai B Chan Khar\n← Lairam ahhin mawtaw aa let ti le, cycle in an ipah timi Thawng/news a tam ko cang.\nRalkap Rothil Chiahru le Atu Lio Sicaan Ning →


Nau Pawi Lio Mi He Minung 5 Bak Thah An Tong – Chin Cele News\nNau Pawi Lio Mi He Minung 5 Bak Thah An Tong\nSagaing ram then Dipayin Myo, Ta Yar Aye khuachung ah tu zingka dei lei ah innchungkhar nau pawi lio telh in minung 5 thah an tong tiah sang mi nih an chim tiah thawng kan theih.\nDei lei nazi 3 ah a cang mi a si i chungkhar pa 6 khuasa an si,Mah chungah nau pawi lio a thla cang cang mi he pa 5 an thah hna. Pakhat cu hmundang ah aum ruangah a luat tiah an sang mi nih an chim tiah kan theih.\nTu tiangah cun zeiruangah dah thah an si ti mi thawng fiang theih khawh a si rih lo. Thah atong mi pa 5 lak ah meithal kahnak kuan hma in a thi mi zong an um tiah an chim.\nAn thah ning hna cu a fak taktak. Nam in a hngawng an hleh mi zong an um meikhal kah mi zong an um cun nam in can mi zong an um i cun pakhat cu a hngawng an tan i a lei zong a chak dih tiah an chim. Cu pin ah an thilri ngaihchiah an lak i phaisa an lak mi hi ting za leng a si tiah an chim chap.\nTu bantuk thil a cang mi he pehtlai in DPDF( Dipayin People’s Defence Force) le khuami pawl he i bawm in thil sining hlat an i tim tiah kan theih.\nSagaing ram, Shewbo district Dipayin Myo chungah Ralhrang nih hram hram in uknak an lak hnu ah september 6 ah Naung hle khua ah siseh, October 5 ah Sinwakone khua ah siseh,October 18 ah Ma kyesauk khua ah siseh, October 26 ah Sai Pyin khua hna ah ruak hnih cio in thah an rak si bal cang tiah the Irrawaddy nih an langhter.\nBe the first to comment on "Nau Pawi Lio Mi He Minung 5 Bak Thah An Tong"


Chin video thar:Zu maw na duh deuh chungkhar timi(+video) – Onlinenungak\nChin video thar:Zu maw na duh deuh chungkhar timi(+video)\nBy bawi bawi on November 22, 2020\nTutan video ka van chiah mihi minung tampi kan nunnak ah a biapi tuk mi video asi bantuk in a ho poah nih a dong tiang nan zoh ve ding ah kan sawmh hna’Mah video hi chin mizo a si i an holh cu mizo holh asi nain laimi tampi cu mizo holh kan thiam dih ko hna caah’An holh zong nan theih dih lai ka zumh ko mah video nih a kan zoh tarmi cu zu din hnu ah zeitin dah chungkhar kan thu diar timi a si ko caah ho poah nih a dong tiang zoh ve uh law fimnak rak i lak ve uh tiah sawmh kan duh hna.\nUS Politics hi zeitlukin dah a rak thurhnomh i tih nun timi hi theih cun joeBi hi tanh ngam ding silo a ruang cu:….Nai hrawng cu catial ka zuam lo ngai nain thil sining a vun lang chin lengmang i daite in um a vun har ngai. Cucaah ka tlangtar hi tawite in ka vun tial tuah lai.\nRak thla kho hna seh law kedan le pahnat hnawhnak puanchia tluk hmanh ah an chia lai lo. President min le a tuanbia cu a um bal lo bantukin an hloh dih cikcek lai. Indian pa prophet an timi pa hna nih cun “Trump hi hmuh lo naak ahcun a tuar tuk ko. Pathian sinah thla a cam lengmang” a ti.\nA sullam cu lenglei mipi mit hmuh ahcun a zei poi lo nain a chung cun a rak tuar bak ve ko ti a lang.\nCucaah vote reltu minung an fir le an hrokhrolnak cu an lang thlushmah ko cang hna i tampi chim a hau ti lo. An lang thluahmah fawn ko rih lai. Trump legal team the thantlang post


Kawlram Pulrai Zawtnak Runvennak Caah U.S Nih Kawlram Bawmhnak Tam Taktak A Pek – Chin World News Evening\nKawlram Pulrai Zawtnak Runvennak Caah U.S Nih Kawlram Bawmhnak Tam Taktak A Pek\nJuly 11, 2020 July 11, 2020 Salai Van Myanmar News\nMyanmar ram COVID-19 zawtnak hrik runvennak caah American Cozah nih US Dollor Sing 30 bawmhnak a pek tthan hna: Myanmar ram COVID-19 zawtnak hrik runvennak ca ah American Cozah nih US Dollor Sing 30 bawmhnak a pek ṭhan hna tiah July 10 ah American pehtlaihnak Zung nih thawngthanhnak an tuah tiah Kan theih.\nA luancia mi February thla ah American Cozah nih Myanmar ram COVID-19 runvennak ca ah bawmhnak a rak pe mi he fonh cun, US Dollor Sing 160 bawmhnak a pek cang tiah theih a si. Hi bamwhnak a pek mi cu Myanmar ram Cozah sin ah aa phan cang tiah theih a si.\nMyanmar ram ah July thla 10 ah COVID-19 zawtnak hrik a ngei ṭhanmi an um tiah theih a si. Myanmar ram ah COVID-19 zawtnak hrik a ngeimi minung 321 an si cang. Zawtnak hrik in a nunnak a liammi minung 6 an si tiah RFA nih aa ṭial.\nShane Ram Kahdohnak ah khuami a thimi ruangah KyaukMyea khua ah duhlonak an langhter. June thla 29 Shane ramkulh KyautMyea khua ah Cozah ralkap le Shane hriamtlai RCSS I kahnah ruangah khuami minung pakhhat thihnak le minung pakhat hliamhma tuarnak he pehtlai in KyautMyea khua ah duh lonak minung thonghra leng nih June 10 ah an langhter tiah kan theih.\nCozah ralkap nih hriamnam in an kahnak ah khuami pakhat a thi i khuami nu pakhat hliamhma an tuar hi a si. hi duhlonak an langhternak cu COVID-19 zawtnak hrik a um lio ah mi bu in um lo ding in ramkulh palek lutlai chang nih a kham hna nain duh lonak a langhter tu hna nih an duh lo tiah theih a si.\nHi kong he pehtlai in khuami nih kahdohnak ngol ding in nawlnak he duh lonak an tuah hi a si. Hi kong he pehtlai in Cozah lei ttuanvo ngeitu hna nih zeiruang ah a thih I, zeitindah an I kahning a si ti le RCSS nih kahnak an thawk hmasa mi a si maw si li timi hlathlainak an tuah lio a si tiah FRA nih a ttial.\nThawngpang dang rak rel chap:Kalaymyo khuate ah lung nih a rilh hnawh hna ruang ah minung 3 an nunnak a liam. Kalaymyo peng UDO khnuate kamh ramtang ah rua laknak ah rua in an sakmi iin cu lung nih a rilh hnawh hna ruang ah minung 3 an nunnak a liam tiah kan theih. A thi mi minung 3 hna cu a riak in rua lak ah a kal mi an si tiah kan theih.\nAtu bantuk in lung nih a rilh hnawh mi hna cu, a luancia ni 5 July 4 ah an khua UDO in Meng 2 a hlatnak ah rua lak ah an rak kal. An chungkhar hna pehtlaihnak a um ti lo ca ah, chungkhar hna nih an va kawl hna tikah atu banukin lung nih a rilh hnawh hna ruang ah rua inn an sak mi inn ah an 3 in an hmuh ah an nunnak a rak liam mi a si. Chungkhar hna le Pastor te nih an thi mi minug 3 hna cu an ruak tlunpi awk a harsat deuh caah an thihnak hmun ah ruak an vui hna tiah Zalen nih a ṭial.\nNote: Ca ngeitu nawl loin hohmanh nih copy & paste na/nan kan tuahpiak nak hnga lo kan in nawl hna. Kan ca na/nan kan relpiak mi cungah lawmnak bia kan chim. lawmhnak he-Admin\nDavid Ngai Sak-Kawlram Upadi Ning In Cu Chin Pastor Vialte Khi Thongthlak Khawh An Si Caah, Hi Upadi Hrim Hi Remh Ka Duh\nSalai Lungthli Tum: Dr. Aye Aye Ngun, Pu Ngun Vung Le Pu Zobawi Cu Tuzaan Thawk In An Mitku Thaw Ngai Cang Lai\nBreaking News: Khah Chuncung Khua ah Ralhraang Mawtaw Pasarih He An Taang Rih Mipi An Lautuk


Hmanthlak pakhat hmangin President Donald Trump sin ah ca an kuat! – Chin 7 News\nHi hmanthlak hmang hin President Donald Trump sinah ca an kuat rua! Baubah ti I instagram hmangtu nih cun hi hmanthlak hi account ah apost I, Biaknak I khahlo ruangah le nunzia I khahlo ruangah kan buai ve lo tiin atial. Cu a thil postmi le tialmi cu mitampi nih an uar ngai ngai hna ti asi. cu long silo in president Donald trump sinah hmanthlak cheukhat hmangin ca akuat ti asi.\nHmanthlak ka tarmi hi New york khawpi chung I, akal mi tlanglong chung I a um mi hna thlakmi asi. Nu pakhat cu lum ngai bantukin thliri cu ahruk I, ahmai akhuh fawn. A pawng I thu mi nungak pakhat belte nih cun hni ching ngai mi ahruk ve I, pa ngai khin athu ve. Asinain an pahnih karlak ah buai nak pakhat hmanh achuaklo. An duh ning paohin an um veve ko, an mah nawl asi.\nCun president Donald trump sinah cun Mr. president hi hmanthlak ah hin Luatnak sunglawi ning alangh ter ngai ngai I, kan nun ning akhahlo ruangah hin kan buailo reng reng tiah a ti. Kan theih bantukin taw azuarmi hna le neihmi akhatmi pawl a uarlo mi cu president Donald trump long asi. mi vialte hna nih hin an duh ning ciau in khawsak nak nawl an nei hna.\nHi bantuk in an um ruangah hin buainak pakhat hmanh achuaklo hrim hrim. Nu dawk padawk hna le Lesbian zong thil thalo asi lo. dohkalh le sawisel thangchiat ding an silo ti nak khi asi. president donald trump nih cun mahbantuk hi athil huat bak mi le Bible kalh asi tiin aruah I, a doh ngai hna. President Obama chan lio I, same sex marriage kong I bia chahnak atuah cangmi cu alung atling kho hrim hrim lo.\nNeih akhatmi hna Gay le Lesbian hna caah mah ti bantukin president Trump sinah caa an kuat nak hi asi ko kho ngha maw? President Trump nih cun zei caa hmanhah arel piak hna rua lo. A sinain social media leiah cun areltu le azohtu an tam ngai ngai.\nHlasak thiam Pensy thlacam in bawmh a herh


NA UARMI le a min a thangmi, music tum a thiammi pakhat kong video ka zoh tiah na mitthlam ah cuanter hmanh. Video cu a ngakchiat lio kong, music tum a cawnnak kong le atu le atu a cawnnak kong in aa thawk. Cun ram tampi ah a kal i music a tummi le vawleicung pumpi ah minthangmi a hung sinak kong hna kha na hmuh. Asinain tlawmpal ah a hung tar i a thihnak in video cu a dong.\nMah video cu phuah chommi a si lo. A taktak a simi, a thi cangmi pakhat kong a si. Music tum a thiammi a si ah, science lei mifim a si ah, lentecelh a thiammi asiloah a dang minthangmi a si ah an tuanbia cu a huap in aa lo ko. Mi pakhat cu hlawhtlinnak tampi a hmu men lai, asinain a tar i a thih lo ahcun zeitluk in dah hlawhtlinnak a hmuh chinchin lai?\nNgaihchiat awk ngai a si ko nain mah cu ahopaoh nih kan ton dingmi a si. (Phungchimtu 9:5) Zeitluk in kan i zuam hmanhah kum upatnak le thihnak in luat khawh a si lo. Mah lengah accident asiloah zawtnak ruang zongah tuan tein kan thi kho. Baibal ah a chim bantukin kannih cu “minmei zaammi bantuk, atu te a hung um i a lo zaumi bantuk” kha kan si.—Jeim 4:14.\nZeitik caan paohah a thi khomi kan si caah mi pawl cu “thaizing ah pei kan thih ko lai cu, ei in ding ko ngat u sih” timi ruahnak an ngei. (1 Korin 15:32) Zeitik caan paohah kan thi kho ti kha an hngalh ca le hmailei ruahchannak an ngeih lo caah mi pawl cu cu bantuk lam in an nung. Caan khatkhat ah, a hleiin harnak ton tikah mi pakhat nih ‘nunnak hi mah vial lawng maw a si?’ tiah biahalnak a tuah men lai. Mah a phi cu khoika ah dah hmuh khawh a si?\nTuchan ah mi tampi nih science lei fimnak kha an i bochan. Science le sii lei fimnak ṭhanchonak ruangah minung nunnak a sauter deuh khomi lam hna kha an hmuh. Science lei mifim cheukhat nih cun kan nunnak sauter deuh awkah fakpi in an i zuam. Zeitluk in an i zuam hmanhah mah biahalnak hna i a phi cu an hngal kho rih lo: Zeicah kan tar i kan thih? Kan ral thihnak hi tei khawh a si lai timi ruahchannak a um maw? Mah kong hna kha a hnu capar ah a fianter lai. Cun nunnak hi mah vial lawng maw a si? timi biahalnak a phi zong a langhter lai.\nCheukhat thilnung hlathlaitu mifim le cikor lei mifim hna nih minung hi zeicah kan tar timi kong hlathlai awkah an i zuam. A phichuak cu zeidah a si?


President Trump hi US mipi 75 million nih vote an pek i an dirkamh timi hi faak deuh in an ruah ding a si – Chintanbo\nPresident Trump hi US mipi 75 million nih vote an pek i an dirkamh timi hi faak deuh in an ruah ding a si\nJanuary 9, 2021 admin THAWNGPANG 0\nDemocrats nih President Trump Impeachment an tuah than ahcun atu nak faak in thenhmal nak le buainak a zual chin lai. President Trump hi US mipi 75 million nih vote an pek i an dirkamh timi hi faak deuh in an ruah ding a si. Salai Lairamthang\nThawngpang dang relcahp >>>>>\nFacebook Neitu Mark Zuckerberg Tiang Nih Donald Trump Cu Fak Ngai In A Hrem Than Hoi Ko Cang Hih\nFacebook neitu Mark Zuckerberg nih cun US president tuan cuahmah mi Donald Trump i Facebook le IG account cu mipi buai nak ding ah ca a thlah lengmang ruang ah tiin nazi 24 chung an block piak mi cu a tlawm bik zarh 2 chung tal block piak rih ding in mipi sin ah thawngthanh nak a tuah.\nA tlawm bik zarh 2 timi zong US president sinak i hlanh ding ni ,January 20 khihhmuhnak a si i cu hlanah Trump nih mipi nawnnawk in buainak ding ah ca a thlah khawh ti lo nak ding ah, block chung rih a si nak kong cu Mark Zuckerberg nih cun a chim. Cu hnuah block mi hi ka mak ding le ding lo a fiang rih loh tiah Trump nundan le a cawlcangh ning in ka zoh rih lai tiah a ti rih.\nUS Election Guide 2020: Here’s What to Expect on Result Night And Beyond : Mark Zuckerberg nih cun “Nazi 24 chung i thil a cang mi kha nan hmuh cio ko lai. Trump nih hin a sinak chia duh loin le a caan neihmi tlawmte ah buainak a tuah lonak ding hrang facebook le IG hmang peh kho lo dingin kan block than. Zeiruang ah tiah cun social media a hman tikah mipi buainak holh kho le chim kho a si rih i, ai ralrin nak ding cah ah kan phihpiak rih mi a si.\nCaan liam cang mi i facebook le IG a hman zong ah phunlam ning tein hman ding ah kan theihter lengmang mi a si. Cu ah cun kan phunglam a buar bantuk in phunglam bantuk trin kan cawlcangh ve mi a si. A tlawm bik ni 13 , tuanvo an i hlan dih chung cu kan block rih ko lai,” tiah a ti.\nUS president thar tuan dingah Biden cu State kip in an thim i riantuan tu upa nih an hnemhnget cang mi a si. Mah cu ah vote dik lo state 6 hrawng a um tiah dokalh lengmang a sinain, Court i Trump lei tang an sung cuahmah, State biaceih nak ah an sung cuahmah. upa biaceih nak tiang in an sungh mi cu January 20 ah sinak i hlanh dih ding a si cang.\nVanlong Chung I Riantuan Mi & Philippines Miss A Thih Zan I Thil Sining Cu CCTV In An Langh Ter (+Video )\nGeorge Floyd Palek nih an thah ahcun Democrats pawl nih HERO bantuk in an hmuh


Novem Htoo Nih The Voice Myanmar 2019 Winner Laksawng Ks. Sing 200 A Co - THE CHINLAND POST\nNovem Htoo Nih The Voice Myanmar 2019 Winner Laksawng Ks. Sing 200 A Co\nThe Chinland Post| 2019 June 17| The Voice Myanmar Season-2 Grand Final zuamnak cu June 16 zan ah an tuah i Novem Htoo nih winner laksawng ks. sing 200 pin ah ford motor pakhat le universal Music in album pakhat chuahpiak ding a co tiah kan theih.\nA donghnak bik grand final ah aa zuammi pali cu; Team KP in Novem Htoo, Team NiNi in Hazel, Team RZN in Paul Austin le Team YC in Melody Khong an si. Anmah pali chung in Mon Miphun Novem Htoo nih atu bantuk in winner a ngah hi a si.\nThe Voice Myanmar Season 2 winner laksawng cu kyat ting 200, Ford motor pakhat le Universal music in album pakhat chuahpiak ding a si.\nNovem Htoo cu The Voice Myanmar Season 2 a hramthawk aa zuamnak ah Kawlrammi nih theihtuk lomi hard rock/metal music in aa zuam i coach pawl nih an uar ngai. Nain, a soiseltu mipi zong an um len.\nAnih hi The Voice Myanmar ah aa zuam hlan pi in music lei a cawngmi le hla aa chuah bal cangmi, minthang cia pakhat a si.\nNovem Htoo nih The Voice Myanmar winner a si hlan in album chuah awk caah hla fung 9 hrawng aa timhlamh lio a si. Winner ka si ahcun rang deuh in ka chuah khawh lai. Show zong tuah ka duh tiah a chim bal.\nThe Voice Myanmar Season-2 ah Laimi chung in Nicholas Pasangma cu semi final tiang a kai. Asinain June 9 zan zuamnak semi final (minung 8 chung) zuamnak ah a tla.\nPrevious Academy Tun Eaindra Bo; Kumkhat Ah Muicawl Pahnih Lawng Kaa Thla Cang Lai\nNext Miss CYONA 2019 Winner Cu Dallas In Bawi Tial Nih A Co


Tial Cung Thang A Celh Bak Lo Pasal A Tap Thluahmah Ko – Chin 11 News\nTial Cung Thang A Celh Bak Lo Pasal A Tap Thluahmah Ko\nPosted By: chin11news October 30, 2020\nTuzan cu vawlei cung rampi um kawlram mi vialte nih kan i ngaih cem mi ONE Championship zaangleknak ah American-Burmese mixed martial artist a si mi Pu Aung La Nsang i phomh nak kha a si.an vun i phomh taktak tik ah round 1nak caan a dih hlan bak ah Aung La Nsang cu zohchia ngai in tei a si tik ah,Aung La Nsang thapetu vialte hna caah kan tha a chia ngaingai.\nHi konghe pehtlai in Aung La Nsang nih Unau taktak bantuk in a zoh mi le hmunkhat ah a cawlcang lengmang mi Pu Tial Cung Thang ‘Tial “The Dragon Leg” Thang tiah kawh mi le a min theih mi cu Aung La Nsang a vun sungh bak ah video live in aa thlah i pasal a tap thluahmah ko.a chim mi cu a ka dawntu le tha zaang pe tu mipi vialte hna ‘sorry’ a si.We will come back stronger than ever and get those belt back!tiah a chim.\nAmahbelte cu ti video live a thlah nak cu mipi hmuh awk in a thlah lo caah mipi nih hmuh khawh le zoh khawh a si lo.tutan Aung La Nsang a sunghnak kongah micheu hna nih cun Aung La Nsang dai thlan ruang deuh ah a si.\nAung La N Sang hi dai thlan sungah ka ruah.rider nih a hnu lei in a reh chih len i a rek kho tuk ti lo.mah hnu ah a thawh pi i a thawh lio bak caan tha lak in a thawh ah khan hna ngam deuh in a thawh caah remtuk in a reh khawh cang a poi ngaingai tiah a chim mi zong tampi an um ve. Credit: Worldnewsforchin


David Lai nih Pumpak in Mindat Sizung ah Bawmhnak a Pek Hna | THE CHIN EXPRESS\nDavid Lai nih Pumpak in Mindat Sizung ah Bawmhnak a Pek Hna\nDavid Lai nih ral ruangah Mindat Sizung ah aa thlopmi hliam tong ralzaam hna cu tu zingka ah pumpak in a va ton hna i bawmhnak a pek hna, tiah kan theih.\nMarch 14 ah Kawl Ralkap nih Chin khuate ah bomb a thlak ruangah Chinmi 11 an thi i adang 8 hliam an tong. Hliam tongmi pawl cu Mindat Sizung ah an i thlop.\nDavid Lai nih, “atu lio ral ruangah hliam tongmi mipi cheukhat cu Mindat Sizung ah an i thlop. Ka sin um tangka tlawmpal ka pek hna nain, tangka bawmhnak an herh tuk rih hringhran,” tiah sizung ah thil sining a hmuhmi kong a chim.\nMindat Sizung ah aa thlopmi hliam tong kan unau – By David Lai\nDavid Lai cu semnak Lairam ral ruangah hliam tongmi le ralzaam hna pumpak in bawmhnak le thazaang pe dingin Yangon in aa thawh.\nRev. Uk Ling Thang le Paletwa peng MP Myo Hteik nih an zulh i nizaan ah Mindat an phan.\nTuni hi Sami khua lei ah an kal lio asi. Sami khua ah ralzaam 2,000 hrawng an um. Thaizing hi Matupi Sizung ah aa thlopmi ralzaam pawl bawmhnak le thazaang a va pek rih hna lai.\nMindat ah Yaw Kee nih a don hna lio – By David Lai\nDavid Lai nih, “April 9 ah Yangon in kan i thawh. Paletwa peng ralzaam hna nih ka ruahnak lengpi in bawmhnak an rak herhmi ka hmuh tikah, bawmhnak tam deuh rak hmuhpiak hna ning law ṭha tuk hnga ti lawngte ka ruat,” tiah The Chin Express ah a chim.\n“Liamcia zarh 2 chung ahkhan, MP Stephen Myo Hteik le Suzan bawmhnak in ting 45 man sii ka cawk khawh.\n“Tangka a taangmi cu bawmtu committee sinah ka pek lai,” ati.\nRal ruangah hliam tong le ralzaam kan unau bawmhnak le thazaang pe dingin semnak Lairam lei a kal lio – by David Lai\nDavid Lai cu Paletwa peng kan unau hna tuarnak kong a rel i hmanthlak a hmuh lengmang tikah a siaherh tuk i, guitar i put in Yangon lamkam ah hlasa in bawmh a halpiak hna. Bawmhnak tangka ting 100 leng a hmuhpiak hna i amah pumpak in a va pek hna hi si.\n“Keimah sinah Paletwa ralzaam bawmhnak a petu dihlak cungah kaa lawm tuk,” tiah The Chin Express sin in lunglawmhnak a langhter.


North Korea ramhun, Pu Kim Jong-un nih ballistic missiles pahnih pacific rili ah a kah i, US ramhun Pu Biden cu a van ngiar colh ko. – Hakha Cherry\nNorth Korea ramhun, Pu Kim Jong-un nih ballistic missiles pahnih pacific rili ah a kah i, US ramhun Pu Biden cu a van ngiar colh ko. Kan hnu zarh ah Pu Biden cu Air Force One vanlawng hlei hlak a kai lio ah voi thum tiang a tluk tlawmpal ah a van ngiar colh cu a si. North Korea nih cun South Korea he ralkap traning nan tuah ruangah a si a ti. Asinain mi cheukhat chimnak ah President Biden hi physical le mentality in a fit lo caah zei an rel lo a si kho tiah an ti. Republican Senator cheukhat nih cun Pu Biden a ngamdamnak cungah an lunghring, cucaah a ngamdamnak tha tein nan zohfel a hau tiah an ti.\nTutan missile a test mi hi 24 hours chungah a voi 2nak a si. North Korea in an kah i, Japan rili cungah a va tla. Joe Biden hi US ramdang policy ahcun minthang pakhat a rak si nain nai hrawng foreign policy ah a nawnnok nak tete a um. Russia ramhun, Putin cu lainawng a ti ruangah tha lo tein an buai. lTuluk ramhun Xi Jinping he zong chawleh thalnak le Asia nichuah lei tikulh le Hongkong ruangah an imngiar saling te a si.\nAtu Kawlram buainak a phua hoi. A santlaih lo zongah kan president a si cang caah a caah thlacam piak a hau.Credit-Salai Lairamthang\nAdang relthan:President Joe Biden Caah Thlacam Piak Hau.Kan President Joe Biden cu Georgia State, Atlanta khua tlawng dingah Air Force One vanlawng hlei cung a kai lio ah voithum bak a tlu, faak in a khawnden lo cu Pathian umpinak a si ko lai.\nJoe Biden cu kum 78 a si cang caah a thinlung le thuak lei mentality in siseh, a pum ngandamnak physical lei in siseh a derthawm ngangai. US a huami ram caah cun zohchuk kan tong ngai lai. A hlei in Russia, Tuluk, Iran le North Korea nih nai hrawng an cawlcangh le an biachim in an neek ngaingai cang. Cucaah US tha tein a hruai khawhnak dingah le Kawlram thlennak caah tthawng ngai in a dir khawhnak caah thlacamnak in bawmh a hau.


UN Council Nih Fak Taktak In North Korea A Phomh Than – Lai Holh News\nUN Council Nih Fak Taktak In North Korea A Phomh Than\nFak taktak in UN Security Council nih North Korea cu a phomh than. Atu tiang North Korea nih a tuarmi vialte dantatnak lakah a fak cem a si lai tiah US ambassador Nikki Haley nih UN tonnak an ngeih hnuah a chim.\nUS nih North Korea dantatnak catlap (draft) hi an sermi a si. Dihlak lungtling in biachahnak an tuah. Dan an tatmi phun thum hrawng a si i, i) sinaan lei, ii) phungning loin chawlehthalnak tuah pi lo ding ti le iii) thla 12 chungah ramdang ah North Korea riantuantu vialte kirter hna ding ti a si.\nNovember 29 i missile a hneksakmi lehrulnak caah Council nih dan an tatmi a si. ‘Nihin ahcun thuk deuh chin lengmang in kan phomh. Thim ding lam kan pek lengmang ko nain vawleicung ram hna he hlat chin lengmang hi aa thimmi a si’ tiah a chim chih.\n‘Kim Jong-un duhthimnak le International community renghnak tlukruang tein kan tuah lengmang lai. North Korea hi nihin kan chan dawhcah lo sualnak zohchun dingmi ram pakhat a si cang’ tiah fak ngaiin a chim than. North Korea nih zeitin dah lehrulnak a tuah te lai…!\nCyber in vawleicung company le mirum pawl a dohtu hna a si tiah naite ah US nih a phuan than. North Korea case a sang chin lengmang cang. Ref: CNN.